ട്വൻറി20 പരമ്പരയിലെ ആദ്യ മൽസരത്തിൽ ഇന്ത്യയ്ക്ക് ജയിക്കാൻ ആറ് ഓവറിൽ 48 റൺസ് . മഴ നിയമ പ്രകാരം വിജയലക്ഷ്യം പുതുക്കി നിശ്ചയിക്കുകയായിരുന്നു . ഓസീസ് സ്കോർ 18.4 ഓവറിൽ 118ൽ നിൽക്കുമ്പോളാണ് മഴയെത്തിയത് . 42 റൺസെടുത്ത ഓപ്പണർ ആരോൺ ഫിഞ്ചാണ് ഓസീസ് നിരയിലെ ടോപ് സ്കോറർ . തുടക്കത്തിലെ ഡേവിഡ് വാർണ്ണറെ നഷ്ടമായ സന്ദർശകർക്കായി മാക്സ്വെല്ലും ടിം പെയ്നും 17 റൺസ് വീതമെടുത്തു . ഓസീസ് നിരയിൽ മറ്റാരും രണ്ടക്കം കാണാതെ പോയ മൽസരത്തിൽ ഇന്ത്യയ്ക്കായി ജസ്പ്രീത് ബൂംറയും കുൽദീപ് യാദവും രണ്ട് വിക്കറ്റ് വീഴ്ത്തി . ഹർദിക് പാണ്ഡ്യ , ഭുവനേശ്വർ കുമാർ , ചഹൽ എന്നിവർ ഓരോ വിക്കറ്റുകൾ നേടി . പരമ്പരയിൽ നാലാം തവണ മാക്സ്വെലിൻറെ വിക്കറ്റ് ചഹൽ നേടി .